Prijava na biltene | Odjava | Uredi svoj profil

Uvodnik

|

Dragi čitatelji, pred vama je jubilarni 10. broj našeg biltena - s vama smo već skoro godinu dana! U ovom broju pripremili smo vam već standardne rubrike vezane uz programiranje, vijesti i najave, zanimljivosti i druge crtice iz IT svijeta u Hrvatskoj. Iskoristit ćemo odmah ovu priliku i za najavljivanje izlaska Visual Studija 2005 - službeno predstavljanje najavljeno je za tjedan od 7. studenog 2005.

Već neko vrijeme s naših web-stranica možete naručiti postkonferencijski DVD WinDaysa 2005. Ako ste propustili konferenciju u Opatiji, ovo je izvrsna prilika da sve nadoknadite, jer se na DVD-u nalaze zvučni zapisi predavanja, slike s konferencije te video zapisi ključnih predavanja i događanja. Toliko u uvodniku - prepuštamo vas ovomjesečnim sadržajima. Ugodno čitanje!

Novosti i najave

Isprobajte mogućnosti Visual Studija i .NET-a preko Weba!

|

Iza naziva Visual Studio Hosted Experience skriva se usluga koja omogućava isprobavanje mogućnosti Visual Studija .NET i pomaže pri učenju izrađivanja aplikacija za Windowse i Web kroz MSDN virtualne laboratorije. To su zapravo skupovi demonstracija i hands-on labova koje je moguće završiti unutar jednog sata, a što je najbolje - Visual Studio se može isprobavati odmah, bez potrebe za ikakvom instalacijom. Trenutno u ponudi stoji čitav niz materijala za učenje, od korištenja BizTalka i web-servisa, preko ASP.NET-a i izrade Smart Client aplikacija, pa sve do Office komponenata i rada sa SQL Serverom. Naravno, tu je i Visual Studio 2005 - isprobajte ga već danas preko Weba!

Besplatne Visual Basic 2005 knjige

|

Ukoliko već programirate u Visual Basicu ili tek želite početi s verzijom 2005 i novim Visual Studiom, na raspolaganju vam stoje besplatne knjige za Visual Basic 2005. Želite li upoznati sve značajke nove verzije programskog jezika kroz niz poglavlja namijenjenih programerima, pročitajte online izdanje knjige Introducing Visual Basic 2005 for Developers. Ako ste već prekaljeni Visual Basic 6.0 programer i zanima vas kako preći na novu verziju, od velike vam pomoći može biti knjiga Upgrading Microsoft Visual Basic 6.0 to Microsoft Visual Basic .NET.

Za arhitekte IT sustava - Microsoft Certified Architect Program

|

Ideja Microsoft Certified Architect Programa je da identificira najbolje stručnjake za arhitekturu IT sustava - profesionalce koji koriste različite tehnologije za rješavanje poslovnih problema i istovremeno nude poslovnu metriku za ocjenjivanje i opisivanje uspjeha vođenih projekata. Program je trenutno u beti, a očekuje se da bude otvoren za javnost i sve zainteresirane arhitekte u prvoj polovici 2006. godine. Zanimljivo je da će ulazak novih arhitekata u program odobravati već postojeći članovi, čime se želi postići visoka prepoznatljivost i stručnost svih uključenih. Sve informacije o programu dostupne su na službenim web-stranicama.

Programiranje

Napredno dokumentiranje koda

|

Jedna od najkorisnijih značajki programskog jezika C# je opisivanje i komentiranje koda kroz XML. Od Visual Studija 2005 podrška za XML dokumentiranje bit će proširena i na Visual Basic i C++. U tekstu objavljenom u MSDN Magazineu se ne priča o nužnosti komentiranja koda i prednostima koje iz toga proizlaze, već daje posve drugačiji, praktični pogled - pokazuje koliko je lako komentirati kod korištenjem makroa te koliko se može ubrzati cijeli posao i pretvoriti u nešto što se doista radi non-stop. Naravno, na kraju vas ništa neće riješiti od ponekog ručnog pisanja komentara, no dobar dio se može automatizirati - zanima li vas kako, pročitajte članak.

Želite razvijati aplikacije koje koriste Bluetooth?

|

Dosad je razvijanje aplikacija koje koriste Bluetooth bilo veoma dugotrajan i težak proces zbog složenog načina korištenja Bluetooth servisa, rada s uređajima i spajanja na pojedine servise. No Microsoft je objavio Windows Embedded Source Tools for Bluetooth Technology koji donose Win32 API wrapper kojeg se može koristiti iz Visual Studija .NET ili .NET Compact Frameworka. Njegovim korištenjem znatno se smanjuje količina koda koju je potrebno napisati za korištenje Bluetootha i uvelike olakšava stvaranje Windows Mobile i Windows CE Bluetooth aplikacija. Također, na web-stranicama Channel9 otvoren je dio koji se bavi razvojem Bluetooth aplikacija.

Upoznajte Visual Studio Team System

|

Na MSDN-u je otvoren novi dio namijenjen svima koji žele upoznati mogućnosti Visual Studio Team Systema. VSTS je novi dio obitelji alata Visual Studio, a objedinjava niz funkcionalnosti za upravljanje složenim projektima, dizajniranje aplikacijske arhitekture, nadgledanje napretka na pojedinim dijelovima aplikacija i mnogo više - zanima li vas što sve donosi VSTS, pogledajte novi Visual Studio 2005 Team System Developer Center. Na njemu ćete pronaći informacije za sve članove tima kojima je namijenjen VSTS, od arhitekata i program menadžera, preko samih programera pa sve do osoba zaduženih za testiranje i kvalitetu konačnih proizvoda.

Zanimljivosti i download

ASP i ASP.NET u Fortune 1000 tvrtkama

|

Istraživanje koje je obavila tvrtka Port80 pokazuje da su ASP i ASP.NET vodeća aplikacijska platforma za web-siteove tvrtki s popisa Fortune 1000. Preciznije, čak je 43.6% aplikacija izgrađeno na ASP-u i ASP.NET-u, a drugo mjesto zauzela je Java platforma s 12.2%. Kompletno istraživanje možete vidjeti ovdje.

AJAX u sljedećem Visual Studiju?

Objavljena je informacija da je Microsoft pokrenuo projekt Atlas čiji je cilj uvesti AJAX (Asynchronous Javascript and XML) funkcionalnosti u sljedeću verziju ASP.NET-a i Visual Studija. AJAX je novi buzzword o kojem svi u posljednje vrijeme pričaju zahvaljujući popularnim web-aplikacijama koje ga koriste, a do neke mjere će biti podržan i u ASP.NET-u 2.0. No zanimaju li vas konkretni planovi za budućnost, pročitajte blog Scotta Gutthriea.

Web Services Enhancements 3.0

Web Services Enhancements je dodatak za Visual Studio .NET i .NET Framework koji donosi novu implementaciju specifikacija protokola web-servisa. Želite li izgrađivati sigurne, pouzdane i transakcijske web-servise prema najnovijim standardima, isprobajte WSE 3.0 (CTP verzija).

Besplatne Smart Client aplikacije za Windowse

|

Zanimaju li vas kako izgledaju profesionalne Smart Client aplikacije, besplatno preuzmite najbolje s Windows Marketplacea. Među aplikacijama ćete tako pronaći razne igre, alate za rad sa slikama, dodatke drugim aplikacijama i druge korisne programe.

Microsoftova zajednica i newsgrupe

MSCommunity portal za studente

|

Na adresi student.mscommunity.net otvoren je studentski portal namijenjen svim korisnicima Microsoftovih tehnologija okupljenih oko Microsoftovih user-grupa. Ukoliko ste student, pogledajte kako se možete uključiti u rad zajednice, nabaviti Microsoftov softver i pročitajte članke o Microsoftovim tehnologijama. Uključite se i vi!

Savjeti s newsgrupa

Čemu služi znak monkey (@) u kodu?
Monkey omogućava da se koriste imena ista kao ključne riječi. Primjerice, "public static void void() { ... }" se neće uspješno kompilirati, no zato će proći "public static void @void() { ... }".
microsoft.private.croatia.developers, 29.6.2005.

Kako utvrditi koji se indeksi ne koriste u bazi podataka?
Izvrstan članak koji objašnjava sve korake i način utvrđivanja nalazi se ovdje. microsoft.private.croatia.sql, 16.6.2005.

Broj 10

Lipanj 2005.

U ovom izdanju:

| Uvodnik
| Novosti i najave
| Programiranje
| Zanimljivosti i download
| Microsoftova zajednica i newsgrupe

| |

Događanja

•

Microsoft TechEd 2005
5.7.2005 - 8.7.2005
Amsterdam, Nizozemska
Više informacija...

•

MS Worldwide Partner Conference 2005
8.7.2005 - 10.7.2005
Minneapolis, SAD
Više informacija...

•

Microsoft Professional Developers Conference 2005
13.9.2005 - 16.9.2005
Los Angeles, SAD
Više informacija...

|

Zanimljivi blogovi

O sljedećoj verziji Internet Explorera i novim funkcionalnostima možete pročitati u blogovima ljudi koji rade na razvoju samog proizvoda...

• | IEBlog - the Microsoft Internet Explorer Weblog
• | Tony Schreiner's WebLog - Developer | Longhorn | IE | Privacy
• | Ali Alvi's WebLog - Developer | IE Networking | Download

|

Jeste li znali?

Predstavljena je nova generacija Windowsa za mobilne uređaje, Windows Mobile 5.0, a više informacija o novim funkcionalnostima možete pročitati na službenim web-stranicama.

Na ETF-u u Sarajevu je pokrenuta prva Microsoftova user-grupa u Bosni i Hercegovini - sve informacije o radu i sastancima nalaze se na http://www.mug.ba/.

Visual Studio 2005

Brzi linkovi

• | Microsoft Hrvatska - informacije za razvojne inženjere
• | 10 najčešćih nedoumica o MSDN pretplati
• | Kako vam Microsoft može pomoći?
• | Certifikacija aplikacija
• | Empower program
• | Prijava rješenja na Microsoftovoj tehnologiji

|

Za odjavu primanja ovog biltena odgovorite na poruku i upišite UNSUBSCRIBE u polje Predmet (Subject). Odjaviti se možete i na Microsoftovoj web-stranici, gdje možete upravljati svim postavkama Microsoft.com komunikacije.

Pravne informacije

Bilten je poslao Microsoft Hrvatska, Turinina 3, 10010 Zagreb.

Prijava na biltene | Odjava | Uredi svoj profil

© 2005 Microsoft Hrvatska d.o.o.  Uvjeti uporabe | Izjava o privatnosti

|